лъимал гьениса нахъе ана. Дида лъана гьев чи гьобол вукIин ва, саламги кьун, квер босана. Гьоболас дида абуна жив дур рокъове къаде как базе вачине бегьуларищан. Дица, бегьулиланги абун, гьев рокъове вачана. Гьоболас как бана. Хъизаналъ нижеда цебе квен лъуна, ва нижеца кваназе байбихьана. Гьебмехалъ гьоболас дида абуна: дуда цIарги ХIусен рагIулила, ва мун БакьагьечIиса рагIулилан. Дида цевеккун киданиги вихьун вукIинчIев чияс гьедин абидал, дун тамашалъана ва дица гьесда цIехана, дуда гьеб кин лъарабилан. Гьоболас абуна мун тIаде вачIунаго, жинда аскIоса нахъе арал лъималаз бицанила ва жинда мун вихьаравго лъанила ХъахIабросулъа чи гуревлъиян.